ร้านนี้เป็นร้านอาหารแบบร้านข้าวต้มรอบดึกทั่วไป แต่ที่เห็นจะเด็ดกว่าร้านอื่นก็ตรงที่ร้านนี้มีเมนูให้เลือกเป็นร้อยๆเมนูเนี่ยแหละ

 แล้วส่วนใหญ่ร้านนี้เค้าจะเน้นไปที่อาหารทะเลรสชาติแบบไทยๆซะส่วนใหญ่ มีให้เลือกครบทั้งกุ้งหอยปูปลาเลย

 มาดูเมนูที่สั่งไปวันนี้บ้าง หลังจากที่ประมวลผลจากเมนูและโต๊ะข้างๆแล้ว เราก็เริ่มสั่ง 

เมนูแรกเป็นปูดอง ของเด็ดดังของร้าน มาถึงขนาดนี้แล้วไม่สั่งไม่ได้แล้วล่ะ ปูม้าของที่นี่จะขนาดกลางๆ ไม่ใหญ่มาก แล้วก็เป็นปูไข่ด้วย แต่ว่าไข่ไม่เยอะเท่าไหร่นะ จัดใส่จานแล้วราดน้ำจิ้มมาแบบกุ้งแช่น้ำปลาเลย อร่อยมาก รสจัดจ้านดี 

ตามมาด้วยกุ้ยช่ายขาวผัดเต้าหู้หมูกรอบ จานนี้เราเฉยๆนะ รสชาติกลางๆ 

ต่อมาเป็นฉู่ฉี่ปลาเนื้ออ่อน จานนี้อร่อยค่ะ ปลาทอดมากรอบแบบกินทั้งก้างได้เลย รสชาติเผ็ดกำลังดี เข้มข้นมาก 

สุดท้ายเป็นยำหอยแครง หอยแครงตัวใหญ่ แต่ลวกมาสุกไปหน่อย ยำมาอร่อยดี เปรี้ยวเผ็ดนำ ครบรสดีค่ะ 

ร้านนี้รวมๆแล้วเราว่าอาหารรสชาติโอเคเลย มีอาหารให้เลือกเยอะดีด้วย ราคาก็ไม่แพง แต่ไกลไปนิดนึงสำหรับเราอ่ะ